OpenLLM-France/wikimedia huggingface dataset:
# Josep d'Amigant i Carreras

Josep d'Amigant i Carreras, baró de Castellgalí (? - Barcelona 1645). A partir del 1643 d'Amigant fou assessor de la Generalitat de Catalunya. Durant la Guerra dels Segadors va destacar-se davant del virrei francès La Mothe i de Josep Fontanella per evitar l'exili de diversos catalans acusats de traïdors.
El 1645 d'Amigant va participar en una conjura contra els francesos motivada per les contínues derrotes de l'exèrcit francocatalà i per l'absència del virrei. Aquesta conjura era organitzada per les autoritats de l'exèrcit espanyol a Tarragona i també hi participaven altres personatges com la baronessa d'Albi Hipòlita d'Aragó, l'abat de Sant Pau del Camp i el diputat eclesiàstic Gispert Amat. Però Pèire de Marca i el nou virrei francès Henri Harcourt van descobrir-la: com a resultat Josep d'Amigant fou executat.

## Referències i bibliografia

* 1 2 3 4 Mestre 1998, p. 40
* Mestre, Jesús (director). Diccionari d'Història de Catalunya. Edicions 62, 1998. ISBN 84-297-3521-6.
# Atilia Martia

Atilia Martia va ser una llei romana instada pels tribuns de la plebs Luci Atili Eli i Gai Marci l'any 443 de la fundació de Roma (310 aC) quan eren cònsols Gai Juni Bubulc i Quint Emili Barbula. La llei establia que l'elecció dels tribuns militars era confiada als comicis. Anteriorment els tribuns eren nomenats pels cònsols i més tard pels generals o les tropes. No és clar si afectava als 24 tribuns o només a una part (potser la meitat).

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 20 [Consulta: 17 abril 2022].
# Brión (desambiguació)

«Brión» té aquests significats:
* Espanya
** Brión, municipi de la província de la Corunya.
** Brión, parròquia i localitat del municipi de Ferrol, a la província de la Corunya.
** Brión, localitat del municipi de Boiro, a la província de la Corunya.
** Brión, parròquia i localitat del municipi de Malpica de Bergantiños, a la província de la Corunya.
** Brión, localitat del municipi de Rianxo, a la província de la Corunya.
** Brión de Abaixo, localitat del municipi d'Outes, a la província de la Corunya.
** Brión de Arriba, localitat del municipi d'Outes, a la província de la Corunya.
* Veneçuela
** Brión, municipi de l'estat de Miranda.
# Andrés Charneco Fidel

Andrés Charneco Fidel (El Cerro de Andévalo, província de Huelva, 1945) ha estat un polític de les Illes Balears, diputat al Parlament de les Illes Balears en la IV legislatura.
Fou elegit diputat pel Partido Popular a les eleccions al Parlament de les Illes Balears de 1995, i fou conseller d'Indústria, Comerç i Transport i de Règim Interior del Consell Insular d'Eivissa i Formentera de 1995 a 1999.

## Referències

* ↑ Enciclopèdia d'Eivissa i Formentera, Andrés Charneco Fidel
# Tianjin Jinmen Tiger FC

El Tianjin Jinmen Tiger FC (xinès: 天津津门虎足球俱乐部, Tiānjīn Jīnmén Hǔ Zúqiú Jùlèbù) és un club de futbol xinès de la ciutat de Tianjin. Va ser fundat el 1998 i juga a la Superlliga xinesa.
Els orígens del club es troben en l'any 1951, quan els governs locals, amb jugadors de Beijing i Tianjin crearen el North China Football Team. El 1956 es dividí i nasqué el Tianjin Football Team. El 16 de febrer de 1998, el TEDA Group (Tianjin Economic–Technological Development Area) és va fer amb els regnes del club i l'uní amb d'altres clubs locals com Tianjin Vanke per formar el Tianjin TEDA FC.
Evolució del nom:
* 1956-1992: Tianjin (天津市足球队).
* 1993-1997: Tianjin F.C. (天津足球俱乐部)
* 1998-2020: Tianjin TEDA (天津泰达)
* 2021-avui: Tianjin Jinmen Tiger (天津津门虎)

## Palmarès

* Lliga xinesa de futbol:
** 1960, 1980, 1983
* Copa xinesa de futbol:
** 1960, 2011

## Referències

* ↑ «Company Overview of Tianjin TEDA Group Company Ltd.». bloomberg.com. [Consulta: 24 abril 2015].
* ↑ «China League Tables 1951». RSSSF, 22-10-2009. [Consulta: 23 maig 2012].
* ↑ «China 1910». RSSSF, 22-10-2009. [Consulta: 3 setembre 2014].
* ↑ «zh:我的越秀山故事（八）- My YuexiuShan Story» (en xinès). Guangzhou R&F FC Official Magazine, 16-09-2017. Arxivat de l'original el 2017-11-07. [Consulta: 5 novembre 2017].
* ↑ «中国球队消失多数因为钱 汉军退赛八一受困体制». sports.sohu.com, 13-11-2012. [Consulta: 14 gener 2013].
* ↑ «Tianjin Teda FC». weltfussballarchiv.com, 2015. Arxivat de l'original el 2015-12-22. [Consulta: 14 desembre 2015].
* ↑ «China - List of Champions». rsssf.com. [Consulta: 16 desembre 2017].
* ↑ «China List of Cup Winners». RSSSF, 02-09-2015. Arxivat de l'original el 2022-08-19. [Consulta: 9 novembre 2015].

## Enllaços externs

* Tianjin Jinmen Tiger FC - Lloc web oficial
# Brión

* Per a altres significats, vegeu «Brión (desambiguació)».
Brión és un municipi de la província de la Corunya a Galícia. Pertany a la Comarca de Santiago. Limita amb els municipis d'Ames, Negreira, Outes, Noia, Lousame, Rois i Teo. Conté les parròquies d'Os Ánxeles (Santa María), Bastavales (San Xulián), Boullón (San Miguel), Brión (San Fins), Cornanda (Santa María), Luaña (San Xulián), Ons (Santa María), San Salvador de Bastavales (San Salvador) i Viceso (Santa María).
Evolució demogràfica :
| 1900 | 1930 | 1950 | 1981 | 2004 |
| 5.681 | 6.129 | 6.966 | 6.790 | 6.684 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Galeria d'imatges

* Torres d'Altamira
* Església de Bastavales
* Monte cremat per l'onada d'agost de 2006
* Castanyer a Bastavales trencat per l'huracà Gordon l'octubre de 2006
# Bhittanis

Els bhittannis són una tribu paixtú que viu a les FATA o ATAF (Àrees Tribals d'Administració Federal) de Pakistan; viuen a la zona que separa l'Àrea de Tank de la tribu dels Mahsud al Waziristan del Sud (els seus enemics hereditaris). Viuen principalment als districtes de Tank i de Lukki. La seva vila principal és Jandola i el territori és conegut com a Bhittani.
Sota domini britànic habitaven els districtes de Dera Ismail Khan i de Bannu (en els seus límits d'aquell moment) a la Província de la Frontera del Nord-oest. El seu territori era independent, excepte una part incorporada que depenia de l'Índia Britànica sota autoritat del subcomissionat de Dera Ismail Khan. El territori independent tenia 25 x 40 km i anava de Spinghar i Jandola a l'oest fins al pas de Bain a l'est, i de Gabarghar al nord fins Girni Sar al sud. En aquesta zona vivia una quarta part dels bhittanis i la resta vivia en territoris de sobirania britànica.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Bhoika

Bhoika fou un petit estat tributari protegit de l'Índia, al Kathiawar, districte de Jhalawar, presidència de Bombai. Estava format per tres pobles amb un únic tributari. El tribut pujava 203 lliures de les quals 176 es pagaven al govern britànic i 27 al nawab de Junagarh; a més a més pagava quasi 10 lliures com a sukri per causa d'Ahmedabad.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Bulbophyllum macrobulbum

Bulbophyllum macrobulbum és una espècie d'orquídia epífita originària de Nova Guinea. Prolifera en els arbres coberts de molsa o en roques en elevacions baixes. Bulbophyllum macrobulbum va ser descrita per Johannes Jacobus Smith i publicada en el Bulletin du Département de l'Agriculture aux Indes Néerlandaises 39: 4. 1910. El nom genèric Bulbophyllum fa referència a la forma de bulb de les fulles. Per altra banda, el terme “macrobulbum” epítet llatí que vol dir "amb grans bulbs".

## Morfologia

És una orquídia de mida gran a gegant, de creixement càlid amb hàbits epífits amb pseudo-bulbs amb un color verd oliva apagat, ovoides, agrupats i que duen una sola fulla apical, oblonga, tenyida de porpra. Floreix a l'estiu i a la tardor en una curta inflorescència basal en forma de gotim amb 4 o 5 flors grans i pudents. Aquestes plantes tenen fulles peculiarment llargues i han de penjar lliures sense reposar sobre bancs. Per evitar la putrefacció cal utilitzar tests penjants o cistelles, temperatures temperades, semblants a les del clima tropical, una elevada humitat i també pot ajudar el creixement que disposi d'una ombra parcial per mantenir el desenvolupament.

## Vegeu també

* Característiques de les orquidàcies

## Referències

* ↑ Bulbophyllum macrobulbum en PlantList
* ↑ «Bulbophyllum macrobulbum». World Checklist of Selected Plant Families. [Consulta: 11 desembre 2013].
* ↑ «Bulbophyllum macrobulbum». Tropicos.org. Missouri Botanical Garden. [Consulta: 11 desembre 2013].
* 1 2 Jay Pfahl. «Bulbophyllum macrobulbum» (en anglès). Internet Orchid Species Photo Encyclopedia. [Consulta: 11 desembre 2013].

## Bibliografia

* Orchid Australia Vol 11 No 2 1999 photo;
* Bulbophyllums and Their Allies Seigerist 2001;
* Manual of Orchids Stewart 1995;
* Flora's Orchids Nash & La Croix 2005;
* Orchidaceae of German New Guinea Schlechter 1913/85 drawing; Australian Orchid Review Vol 73 No 2 2008 photo
# Mercat d'intercanvi

El mercat d'intercanvi es basa en l'intercanvi d'objectes que estan en bon estat, però que han perdut la seva utilitat per als seus propietaris respectius. N'és un exemple el Mercat d'Intercanvi de Passanant (Passanant i Belltall, Conca de Barberà), que se celebra cada any el primer diumenge de primavera.
# João Leiva Campos Filho

João Leiva Campos Filho, més conegut per Leivinha, (Novo Horizonte, 11 de setembre de 1949) és un futbolista brasiler retirat de la dècada de 1970.

## Trajectòria esportiva

Els seus tres principals clubs foren la Portuguesa, el Palmeiras i l'Atlètic de Madrid. Fou campió brasiler amb el Palmeiras i espanyol amb l'Atlético. Fou internacional amb la selecció brasilera un total de 21 partits entre juny de 1972 i juny de 1974 i marcà set gols. Disputà el Mundial de 1974.
És l'oncle del també futbolista Lucas Leiva.

## Palmarès
### Palmeiras

* Lliga brasilera de futbol: 2
** 1972, 1973
* Campionat paulista: 2
** 1972, 1974

### Atlético

* Lliga espanyola de futbol: 1
** 1976-77
* Copa espanyola de futbol: 1
** 1976

## Referències

* ↑ «Inter: Lucas Leiva, sangue e grinta da italiano, professionista senza macchia» (en italian). La Gazzetta dello Sport, 27-12-2016. [Consulta: 27 desembre 2016].
* ↑ (portuguès) Brazilian FA Database
* ↑ «Todos os brasileiros - 1974» (en portuguès). FolhaOnline, 09-12-2005. [Consulta: 16 desembre 2017].

## Enllaços externs

* (portuguès) Prefil a la CBF Arxivat 2007-09-30 a Wayback Machine.
# Balla, balla, balla

Balla, balla, balla (ダンス・ダンス・ダンス, Dansu Dansu Dansu) és una novel·la de l'autor japonés Haruki Murakami publicada per primera vegada l'any 1988 en japonés i traduïda al català l'any 2012. Per l'argument, la novel·la és considerada la seqüela del llibre a la caça de l'ovella publicat pel mateix autor l'any 1982.
L'obra ha estat publicada i editada en català per l'editorial Empúries dins de la col·lecció "Empúries Narrativa" l'any 2012 amb traducció de Núria Parés Sellarès i Àlex Gombau. La mateix traducció també ha estat publicada l'any 2013 per l'editorial labutxaca, propietat d'Empúries.

## Sinopsi

Al març de 1983, el protagonista sense nom de la història viatja fins a Sapporo, Hokkaido per tal d'allotjar-se al Dolphin Hotel, on fa anys va viure una estada amb una misteriosa i desconeguda dona. Una vegada allà, es trobarà amb una sèrie de personatges cridaners amb els quals viurà una increïble història.

## Referències

* ↑ http://jordicine.blogspot.com/2016/10/a-la-caca-de-lovella-haruki-murakami.html
* ↑ https://www.grup62.cat/llibre-balla-balla-balla/95558
* ↑ https://www.grup62.cat/llibre-balla-balla-balla/114638
* ↑ http://www.visat.cat/literatura-universal-catala/cat/traduccions-catala/171/46/japones/haruki-murakami.html
# Connexió

«Connexió» té aquests significats:
* En matemàtiques, una connexió és una manera d'especificar la diferenciació covariant en una varietat diferenciable. També pot referir-se a la connexitat d'un espai topològic.
* En telecomunicacions, es refereix a l'enllaç que s'estableix entre l'emissor i el receptor a través del qual s'envia el missatge. Comunament pot referir-se al tipus d'enllaç: Quina és la teva connexió? ADSL, Xarxa telefònica commutada o XTB, XDSI, etc. També pot referir-se a conceptes encara més específics:
** Connexió per línia commutada
** Connexió en calent
* En electricitat:
** Connexió en paral·lel
** Connexió en sèrie
** Connexió estrella-triangle
* Connexió, minisèrie de 2009 dirigida per Leonel Vieira.
* Conexión, banda espanyola de southern soul dels anys 60 i 70.
Viccionari
# Zhou Dongyu

Zhou Dongyu (en xinès: 周冬雨; en pinyin: Zhōu Dōngyǔ; Shijiazhuang, 31 de gener de 1992) és una actriu xinesa, que va obtenir la fama mundial després d'aparèixer en la pel·lícula de Zhang Yimou Amor sota l'arç blanc. Originària de Hebei, no tenia cap experiència en el món del cinema abans d'obtenir el paper. Zhou té la intenció d'iniciar una carrera d'actuació professional en el futur.

## Trajectòria professional

L'any 2010 Dongyu fou àmpliament reconeguda entre el públic mundial a causa de la representació de l'heroïna "Jing Qiu" a la pel·lícula "Amor sota l'arç blanc", dirigida per Zhang Yimou. Les seves excel·lents actuacions a la pel·lícula van fer que obtingués el Premi a la millor actriu al 56è Festival Internacional de Cinema a Valladolid (Espanya), el Premi al millor nou artista als Premis de la Crítica de Cinema de Xangai de 2011, i el Premi al millor actor de revelació als Premis del Cinema Huabiao.
Després d'obtenir l'èxit mundial, continuà apareixent successivament en diverses pel·lícules xineses, sent la protagonista el 2014 de la pel·lícula "Same table for you". Actualment continua apareixent en noves pel·lícules.

## Premis i nominacions

| Any | Premis | Pel·lícules | Categoria | Resultats |
| 2011 | Premis de la Crítica de Cinema de Xangai de 2011 | Amor sota l'arç blanc | Millor nova artista | Guanyador |
| 2011 | Premis Asiàtics de Cinema | Amor sota l'arç blanc | Millor actriu | Nominada |
| 2011 | Premis de Cinema Huabiao | Amor sota l'arç blanc | Millor actriu de revelació | Guanyador |
| 2011 | Festival Internacional de Cinema de Valladolid de 2011 | Amor sota l'arç blanc | Millor actriu | Guanyador |
| 2015 | Premis del Sindicat de Cinema Xinès de 2014 | My Old Classmate | Millor actriu | Nominada |

## Referències

* ↑ Liu, Wei. «Age of innocence». China Daily, 13-08-2010. [Consulta: 1r gener 2011].
# Andrés Duprat

Andrés Duprat (La Plata, 18 d'abril de 1964) és un guionista, arquitecte i comissari artístic argentí. És l'actual director del Museo Nacional de Bellas Artes a Buenos Aires.
Com a guionista, Duprat va guanyar en 2016 i 2017 els Premi Platino al millor guió original, el Premio Sur al millor guió original i el Premi Miguel Delibes al millor guió original de la Setmana Internacional de Cinema de Valladolid, entre altres premis i nominacions, pel seu guió original pel llargmetratge El ciudadano ilustre, dirigit per Mariano Cohn i Gastón Duprat.

## Biografia

Criat a Bahía Blanca, com el seu germà menor el director de cinema Gastón Duprat, va ser interessat per l'art des de la infància com a net i nebot respectivament dels escriptors Gregorio Scheines i Graciela Scheines, i per la relació amb un nucli lligat a les primeres sales de cinema locals.
És arquitecte des de 1987, per la Universitat Nacional de la Plata. Va realitzar posteriorment recerques sobre art i arquitectura i exposicions en diversos països d'Europa.
Al seu retorn a Bahía Blanca, va crear un espai d'art que va denominar "La Casa" en una propietat de la família Scheines.
Entre 1991 i 2002, va ser director de 2 museus del Museu de Belles Arts de Bahía Blanca i, a partir de la seva creació, del Museu d'Art Contemporan' d'aquesta mateixa ciutat. A partir de la seva gestió, es va realitzar el Primer Simposi Nacional d'Escultura Monumental, en octubre de 1993.
Entre 2002 i 2004, va dirigir l'àrea cultural i el Centre d'Art Contemporani “Espai Fundació Telefònica” a la Ciutat de Buenos Aires.
Entre 2005 i 2015 va ser director d'Arts Visuals del Ministeri de Cultura argentí.
En 2015, Andrés Duprat va ser nomenat director del Museu Nacional de Belles Arts de l'Argentina.

## Filmografia com a guionista

* Mi obra maestra (2018)
* Todo sobre el asado (2016)
* El ciudadano ilustre (2016)
* Living Stars (2014)
* Civilización (2012)
* Fronteras (2011) - sèrie de televisió, un episodi
* La última Frontera (2011)
* Querida voy a comprar cigarrillos y vuelvo (2011)
* El hombre de al lado (2009)
* El artista (2008)

## Referències

* 1 2 Lebenglik, Fabián Página 12, 15-09-2015 [Consulta: 2 setembre 2017].
* 1 2 3 4 «Andrés Duprat, un motivador instalado en un icono nacional.». Diario La Nueva de Bahía Blanca, 3 enero 2016 [Consulta: 2 setembre 2017].
* ↑ «CNN en español: Estos son los ganadores de los Premios Platino 2017.». CNN en español., 23-07-2017 [Consulta: 2 setembre 2017].
* ↑ «Como fue la ceremonia y quienes fueron los ganadores.». Diario La Nación, 29-03-2017 [Consulta: 2 setembre 2017]. Arxivat 2017-09-07 a Wayback Machine.
* ↑ «Palmarés SEMINCI 2016.». Arxivat de l'original el 2017-08-28. [Consulta: 2 setembre 2017]. «Còpia arxivada». Arxivat de l'original el 2017-08-28. [Consulta: 23 agost 2020].
* ↑ «La argentina ‘El ciudadano ilustre’, mejor película en los Premios Platino». elpais.com, 23-07-2017.
* 1 2 3 4 «Andrés Duprat es el nuevo director del Museo Nacional de Bellas Artes». [Consulta: 2 setembre 2017].
# Bulbophyllum fascinator

Bulbophyllum fascinator és una espècie d'orquídia epífita originària d'Àsia.

## Descripció

És una orquídia petita que prefereix el clima fresc, amb hàbits d'epífita, amb pseudobulbs, separats de 2 a 3 cm entre si, de color verd oliva, que porten una sola fulla apical oblongoel·líptica, sèssil. Floreix en l'estiu i la tardor amb una inflorescència basal, erecta, de 14 cm de llarg, amb una única flor, amb una bràctea floral membranosa, lanceolada.

## Distribució i hàbitat

Es troba a Myanmar, Tailàndia, Laos i el Vietnam, als boscos montans primaris, a alçades de 1.000 a 2.000 metres.

## Taxonomia

Bulbophyllum fascinator fou descrita per (Rolfe) Robert Allen Rolfe en Botanical Magazine, 134: t. 8199. 1908.

### Etimologia

Bulbophyllum: nom genèric que es refereix a la forma de les fulles, que és bulbosa.
fascinator: epítet llatí que significa 'fascinant'.

### Sinonímia

* Cirrhopetalum fascinator Rolfe basiònim
* Mastigion fascinator (Rolfe) Garay, Hamer & Siegerist

## Vegeu també

* Història de la botànica
* Pol·linització de les orquídies
* Orquídia

## Referències

* ↑ Jay Pfahl. «Bulbophyllum fascinator». Internet Orchid Species Photo Encyclopedia. [Consulta: 4 novembre 2013].
* ↑ «Bulbophyllum fascinator». Tropicos.org. Missouri Botanical Garden. [Consulta: 5 novembre 2013].
* ↑ En Orchidstudium
* ↑ Bulbophyllum fascinator en PlantList
* ↑ «Bulbophyllum fascinator». World Checklist of Selected Plant Families. [Consulta: 5 novembre 2013].

## Bibliografia

* Die Orchideen Schlechter 1915 as Cirrhopetalum fascinator;
* The Orchids of Thailand Seidenfaden & Smitinand 1959 as Bulbophyllum fascinator;
* The Orchids of Thailand Seidenfaden & Smitinand 1959 drawing fide;
* Encyclopedia of Cultivated Orchids Hawkes 1965 as B fascinator;
* Orchid Digest Vol 44 No 4 1980 as Cirrhopetalum ornattissimum drawing fide;
# João Havelange

Jean-Marie Faustin Goedefroid de Havelange, més conegut com a João Havelange (Rio de Janeiro, 8 de maig del 1916 - 16 d'agost de 2016) fou un dirigent esportiu i exnedador brasiler d'origen belga. Va ser president de la Federació Internacional de Futbol Associació (FIFA) des del 1974 fins al 1998. Des del 1963 era membre del Comitè Olímpic Internacional (COI).

## Biografia

De jove va destacar en diferents esports, entre ells el waterpolo i la natació, i va participar com a nedador als Jocs Olímpics d'Estiu de 1936 a Berlín i com a waterpolista als Jocs Olímpics d'Estiu de 1952 de Hèlsinki.
Entre 1958 i 1975, va ser president de la Confederació Brasilera d'Esports (CBD) i de la Confederació Brasilera de Futbol i entre 1955 i 1963, membre del Comitè Olímpic del Brasil.
Havelange va dirigir la FIFA, l'organisme rector del futbol mundial, del 1974 i al 1998, i el va rellevar Joseph Blatter. Havelange, que també va ser membre d'honor del COI durant 48 anys, va renunciar l'any 2013 a la presidència d'honor de la FIFA arran de l'escàndol de corrupció que es va destapar quan es va descobrir que tant ell com el seu exgendre, el president de la Confederació Brasilera de Futbol (CBF), s'havien beneficiat de suborns als anys 90.

## Referències

* ↑ «Mor l'expresident de la FIFA Joao Havelange als 100 anys». Vilaweb.cat, 16-08-2016 [Consulta: 16 agost 2016].
* ↑ «L'expresident de la FIFA Joao Havelange mor als 100 anys». 324.cat. [Consulta: 16 agost 2016].
* ↑ «Joao Havelange mor a causa d'una neumonía» (en castellà). Marca. [Consulta: 16 agost 2016].
# Ballaison

Ballaison és un municipi francès del departament de l'Alta Savoia i la regió d'Alvèrnia-Roine-Alps.
# Zachaenus

Zachaenus és un gènere de granotes de la família Leptodactylidae.

## Taxonomia

* Zachaenus carvalhoi
* Zachaenus parvulus
* Zachaenus roseus

## Referències

* IUCN (anglès)
# Andy Cappelle

Andy Cappelle (Oostende, 30 d'abril de 1979) és un ciclista belga, professional des del 2001 al 2013.
En el seu palmarès destaca la victòria al Campionat nacional en ruta sub-23 del 1999 i del 2000; i la Polynormande de 2010.

## Palmarès

* 1999
** Campió de Bèlgica en ruta sub-23
* 2000
** Campió de Bèlgica en ruta sub-23
** Vencedor d'una etapa del Tour de Lieja
* 2002
** 1r al Gran Premi de la vila de Vilvoorde
* 2007
** 1r al Tour de Bochum
** Vencedor d'una etapa del Regio-Tour
* 2010
** 1r a la Polynormande
** Vencedor d'una etapa del Roine-Alps Isèra Tour

## Enllaços externs

* Fitxa a sitiodeciclismo.net
# Tio Etita

Tio Etita (23 de novembre de 1994) és una velocista kiribatiana que va participar en els Jocs Olímpics d'Estiu de la Joventut de 2010 (100 m) i al Campionat del Món d'atletisme en pista coberta de 2012 (60 m). El seu rànquing general als Jocs Olímpics d'estiu de la Joventut de 2010 va ser la 32a, que va establir un millor temps personal amb 14,43 segons. Va ocupar el tercer lloc en els 100 metres del Campionat d'atletisme de Kiribati de 2010, amb un temps de 14,8 segons.

## Referències

* ↑ Perfil de Tio Etita Arxivat 2016-03-03 a Wayback Machine. a All-Athletics.com (anglès)
* ↑ «KAA Championships» (en anglès). Kiribati Athletics Association, 30-05-2010.
# Muhàmmad Xah Tughluk

Muhàmmad Xah Tughluk és el nom dels següents personatges:
* Muhàmmad Xah II Tughluk, (1325-51) sultà de Delhi
* Nàssir al-Din Muhàmmad Xah III Tughluq ibn Firuz Xah, (1389/1390-1393) sultà de Delhi